CELEX: 32013R0279
Language: lt
Date: 2013-03-19 00:00:00
Title: 2013 m. kovo 19 d. Komisijos įgyvendinimo reglamentas (ES) Nr. 279/2013 dėl tam tikrų prekių klasifikavimo Kombinuotojoje nomenklatūroje

23.3.2013   
            
            
               LT
            
            
               Europos Sąjungos oficialusis leidinys
            
            
               L 84/15
            
         KOMISIJOS ĮGYVENDINIMO REGLAMENTAS (ES) Nr. 279/2013
   2013 m. kovo 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 19 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Lankstus iš poliamido pagamintas vamzdelis skaidriu galu, iš vidaus sutvirtintas plonų vielelių pyne, kuri yra neatsiejama vamzdelio dalis. Vamzdelio ilgis 125,5 cm, išorinis skersmuo 2,8 mm.
                  Vamzdelis pateikiamas nesterilizuotas. Jis pateikiamas ištiestas, dviguboje pakuotėje.
                  Vamzdelis skirtas medicinos specialistams įstatyti į žmogaus kūną plėtiklį (stentą). Panaudotas vamzdelis kūne nepaliekamas.
               
               
                  3917 39 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 39 skirsnio 8 pastaba ir KN kodus 3917 ir 3917 39 00 atitinkančiais prekių aprašymais.
                  Atsižvelgiant į prekių objektyvias charakteristikas ir savybes, jos atitinka 3917 pozicijos pavadinimą ir 39 skirsnio 8 pastabos reikalavimus.
                  Numatytos vamzdelio paskirties neįmanoma nustatyti pagal jo objektyvias charakteristikas, nes pateikimo metu vamzdelis neatpažįstamas kaip medicinos aparatas ar instrumentas. Todėl jis nepriskirtinas 9018 pozicijai.
                  Jis klasifikuotinas kaip kiti vamzdeliai iš plastikų priskiriant KN kodą 3917 39 00.